laion/Wikipedia-Exotic huggingface dataset:
২০১৩ নোবেল শান্তি পুরস্কার

২০১৩ নোবেল শান্তি পুরস্কার (ইংরেজি: 2013 Nobel Peace Prize) নেদারল্যান্ডের হেগ শহরে অবস্থিত ও ১৯৯৭ সালে প্রতিষ্ঠিত স্বাধীন প্রতিষ্ঠান আন্তর্জাতিক রাসায়নিক অস্ত্র নিরস্ত্রীকরণ সংস্থাকে প্রদান করা হয়। রাসায়নিক অস্ত্র ব্যবহারে নিরুৎসাহিতকরণ ও বিস্তার রোধে প্রাণান্তকর চেষ্টায় সম্পৃক্ত থাকায় এ সংস্থাকে বৈশ্বিক স্বীকৃতি দেয়া হয়। পুরস্কার ঘোষণায় বলা হয় যে, আন্তর্জাতিক আইনে রাসায়নিক অস্ত্র ট্যাবু হিসেবে ব্যবহৃত হচ্ছে। সিরিয়ায় সাম্প্রতিককালের ঘটনায় রাসায়নিক অস্ত্রের আবারো ব্যবহার করা হয়েছে এবং এ ধরনের অস্ত্র ব্যবহারকে দূরে রাখার স্বার্থেই এ সংগঠনের প্রয়োজনীয়তা রয়েছে ও এ সংস্থাটি গুরুত্বপূর্ণ ভূমিকা পালন করছে। আন্তর্জাতিক রাসায়নিক অস্ত্র নিরস্ত্রীকরণ সংস্থার প্রধান ও বর্তমান মহা-পরিচালক আহমেত ওজুমকু প্রতিবেদকদেরকে বলেছেন যে, তিনি আশা করেন - এ পুরস্কার প্রাপ্তির ফলে সংস্থার কর্মকাণ্ডগুলোর ফলে সিরিয়ায় শান্তি ফিরিয়ে নিয়ে আসবে ও সাধারণ নাগরিকদের দুঃখ-দুর্দশা লাঘব হবে। জাতিসংঘের মহাসচিব বান কি মুন আন্তর্জাতিক রাসায়নিক অস্ত্র নিরস্ত্রীকরণ সংস্থাকে নোবেল শান্তি পুরস্কার প্রদান করায় সংস্থার কর্মকাণ্ডকে অভিনন্দন জানিয়েছেন। লন্ডনভিত্তিক সিরীয় বিরোধী কর্মীর উদ্বৃতি দিয়ে ইউএসএ টুডে জানিয়েছে, সিরীয় জনগোষ্ঠী এ পুরস্কার উদ্‌যাপন করবে কি-না তা নিয়ে সন্দেহ রয়েছে। একইভাবে, সিরীয় জাতীয়তাবাদী জোটের এক মুখপত্র এ পুরস্কারকে ব্যাঙ্গাত্মকপূর্ণ বলে মন্তব্য করেন। পাকিস্তানের সাবেক ক্রিকেটার ও বিশিষ্ট রাজনীতিবিদ ইমরান খান বলেছেন, মার্কিন যুক্তরাষ্ট্র ও রাশিয়ার উচিত তাদের নিজেদের মজুতকৃত রাসায়নিক অস্ত্র ধ্বংস করা। এর পরিবর্তে নোবেল শান্তি পুরস্কারের জন্য মনোনীত মালালা ইউসুফজাইকে পুরস্কৃত করলে তা পাকিস্তানের জন্য গর্বের প্রতীক হতো। Cowell, Alan (১১ অক্টোবর ২০১৩)। "Chemical Weapons Watchdog Wins Nobel Peace Prize"। New York Times। সংগ্রহের তারিখ ১১ অক্টোবর ২০১৩।  "Chemicals weapons watchdog OPCW wins Nobel peace prize"। Times of India। ১১ অক্টোবর ২০১৩। সংগ্রহের তারিখ ১১ অক্টোবর ২০১৩।  "Global chemical weapons watchdog wins 2013 Nobel Peace Prize"। Fox News। ১১ অক্টোবর ২০১৩। সংগ্রহের তারিখ ১১ অক্টোবর ২০১৩।  "Official press release from Nobel prize Committee"। Nobel Prize Organization। ১১ অক্টোবর ২০১৩। সংগ্রহের তারিখ ১১ অক্টোবর ২০১৩।  Nobel Peace Prize 2013 goes to OPCW, the chemical weapons monitor in Syria TheStar Syria chemical weapons monitors win Nobel Peace Prize BBC News Malala fans disappointed in Nobel, but some don't care USA Today Nobel Peace Prize for OPCW is 'ironic'- Syrian opposition says[স্থায়ীভাবে অকার্যকর সংযোগ] SABC News "Even Malala's nomination was an honour for all Pakistanis: Imran Khan PTI Insaf News"। ১১ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ১২ অক্টোবর ২০১৩।
ইন্দ্রদীপ দাশগুপ্ত

ইন্দ্রদীপ দাশগুপ্ত একজন বিখ্যাত ভারতীয় বাংলা চলচ্চিত্রের সঙ্গীত পরিচালক। তিনি ১৭ই জানুয়ারি, ১৯৭৩-এ জন্মগ্রহণ করেন। তিনি কানামাছি চলচ্চিত্রের মন বাওয়ারে গানটিই শুধু পরিচালনা করেন। এছাড়া বোঝেনা সে বোঝেনা চলচ্চিত্রে তিনি ব্যাকগ্রাউন্ড সঙ্গীত দিয়েছেন। বর আসবে এখুনি চলচ্চিত্রের জন্য আনন্দলোক অ্যাওয়ার্ড-এর মনোনয়ন (২০০৮) লে ছক্কা চলচ্চিত্রের জন্য আনন্দলোক অ্যাওয়ার্ড-এর মনোনয়ন (২০১০) ২২শে শ্রাবণ চলচ্চিত্রে শ্রেষ্ঠ ব্যাকগ্রাউন্ড মিউজিক স্কোর-এর জন্য মির্‌চি মিউজিক অ্যাওয়ার্ড (২০১১) মন ফকিরা অ্যালবামের জন্য মির্‌চি মিউজিক অ্যাওয়ার্ড চ্যাপলিন চলচ্চিত্রের জন্য শ্রেষ্ঠ সঙ্গীত পরিচালক হিসেবে স্টার গাইড ফিল্ম অ্যাওয়ার্ড (২০১১) http://www.imdb.com/name/nm3368685/ "সংরক্ষণাগারভুক্ত অনুলিপি"। ১০ ফেব্রুয়ারি ২০১১ তারিখে মূল থেকে আর্কাইভ করা। সংগ্রহের তারিখ ১২ অক্টোবর ২০১৩।  http://www.telegraphindia.com/1100611/jsp/entertainment/story_12551403.jsp http://calcuttatube.com/ley-chakka-2010-bengali-movie-review/98782/ "anondolok film award 2010"। ১০ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১২ অক্টোবর ২০১৩।
জিৎ গাঙ্গুলী

জিৎ গাঙ্গুলী ভারতের একজন বিখ্যাত সংগীত পরিচালক এবং গায়ক। তিনি শুধু বাংলায়ই নয়, হিন্দিতেও সঙ্গীত পরিচালনা করেছেন। মুম্বইয়ের একটি সংষ্কৃতিমনা পরিবারে জন্মগ্রহণ করেন তিনি। মাত্র ৩ বছর বয়সে সংগীতের দুনিয়ায় প্রবেশের ইচ্ছা জাগ্রত হয়েছিল তার মনে। কলকাতার বিখ্যাত সঙ্গীতজ্ঞ ব্যক্তি কলি গাঙ্গুলীর নিকট তিনি উপমহাদেশীয় সংগীত সঙ্গীত শেখেন। কলি গাঙ্গুলীই তার পিতা এবং 'গুরু'। পক্ষান্তরে তিনি কার্লটন কিটোর নিকট পাশ্চাত্য সংগীত শেখেন। সঙ্গীতের এই দুই ধারায় পারদর্শী হয়ে তিনি বলিউড এবং টলিউডে অনবদ্য কিছু সঙ্গীত পরিচালনা করেন। গাঙ্গুলী তিন বছর বয়সে সঙ্গীত বিশ্বের শুরু হয়। তিনি বরানগর রামকৃষ্ণ মিশন আশ্রম উচ্চ বিদ্যালয় তার বিদ্যালয় জীবনের সমাপ্তি করেন। পরে তিনি কলকাতা বিশ্ববিদ্যালয় থেকে স্নাতক হন। তার পিতা কালী গাঙ্গুলী এবং তার পিসিমা শিবানী রায়চৌধুরী এর নির্দেশনায় ভারতীয় শাস্ত্রীয় সঙ্গীততে তিনি প্রশিক্ষণপ্রাপ্ত। তিনি পাশ্চাত্য শাস্ত্রীয় সঙ্গীত, জ্যাজ এবং জ্যাজ গিটারবাদী কার্লটন কিটো -এর থেকে শিক্ষা গ্রহণ করেন। সঞ্জয় গান্ধী তেরে লিয়ে চলচ্চিত্রের জন্য তাকে এবং প্রিতমকে সঙ্গীত পরিচালনার দায়িত্ব দেন। এরপর যশরাজ ফিল্মস-এর অধীনে মেরে ইয়ার কি শাদি হ্যায় চলচ্চিত্রেও এই জুটি সঙ্গীত পরিচালনার দায়িত্ব পায়। সঞ্জয় গান্ধী এই চলচ্চিত্রের পরিচালক ছিলেন। এরপর তিনি বহু চলচ্চিত্র, ধারাবাহিক এবং অন্যান্য জায়গায় সঙ্গীত পরিচালনা করেন। বর্তমানে তিনি অন্যতম সেরা সঙ্গীত পরিচালক। হিন্দিতে আশিকি ২ চলচ্চিত্রের গানগুলি অত্যন্ত জনপ্রিয় হয়। এছাড়া বাংলা চলচ্চিত্রে তিনি সেদিন দেখা হয়েছিল, চ্যালেঞ্জ, চ্যালেঞ্জ ২, আওয়ারা, রংবাজ সহ বেশকয়েকটি চলচ্চিত্রে দুর্দান্ত জনপ্রিয় কিছু গান নির্মাণ করেন। বাংলার অন্যতম সেরা সঙ্গীত পরিচালক জিৎ গাঙ্গুলী সম্পর্কে অনেকেই বলে থাকেন, তিনি নিজের সেরা গানগুলো নিজেই গেয়ে থাকেন। তবে তিনি নিজে তা অস্বীকার করেন। "Jeet Ganguly Wiki and Biography"। http://www.filmyfolks.com/। filmyfolks.com। ২৫ জুন ২০১৫ তারিখে মূল থেকে আর্কাইভ করা। সংগ্রহের তারিখ ৮ জুলাই ২০১৫।  |ওয়েবসাইট= এ বহিঃসংযোগ দেয়া (সাহায্য) http://www.imdb.com/name/nm1188199/ http://www.bollywoodhungama.com/movies/features/type/view/id/5053 "সংরক্ষণাগারভুক্ত অনুলিপি"। ১১ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১২ অক্টোবর ২০১৩।  "যতই ঘুড়ি ওড়াও লাটাই তো আমার হাতে"। আনন্দবাজার পত্রিকা। সংগ্রহের তারিখ ২৯ জানুয়ারি ২০১৪।  উইকিমিডিয়া কমন্সে জিৎ গাঙ্গুলী সংক্রান্ত মিডিয়া রয়েছে। ইন্টারনেট মুভি ডেটাবেজে জিৎ গাঙ্গুলী  (ইংরেজি) টুইটারে জিৎ গাঙ্গুলী ইন্সটাগ্রামে জিৎ গাঙ্গুলী
তায়েব সালিহ

তায়েব সালিহ (ইংরেজি: Tayeb Salih) (জন্ম: ১২ই জুলাই, ১৯২৯ - মৃত্যু: ১৮ই ফেব্রুয়ারি, ২০০৯) সুদানের একজন সাহিত্যিক ছিলেন। তায়েব সালেহ-এর জন্ম উত্তর সুদানের কারমকল নামক স্থানে ১৯২৯ সালের ১২ জুলাই। তার পিতা এবং তার পূর্ববর্তী পুরুষেরা ছিলেন পেশায় কৃষক। এবং একই সংগে ধর্মীয় বিষয়ে শিক্ষক বাবার ইচ্ছা ছিল তায়েব সালেহ অনুরূপ কৃষক হবেন এবং গ্রামীণ মাদ্রাসায় শিক্ষকতা করবেন। কিন্তু তিনি পৌঁছলেন বাবার আকাঙ্ক্ষার অনেক ঊর্ধ্বে। খার্তুম বিশ্ববিদ্যালয়ে লেখাপড়া শেষে তিনি ব্রিটেনেও একাধিক বিশ্ববিদ্যালয়ে উচ্চশিক্ষা সংক্রান্ত কাজ করেছেন। পরে তিনি বিবিসি নাটক প্রোগ্রামের আরবি বিভাগের প্রধান হিসেবে কাজ করেন। তার লেখালেখি জীবন শুরু হয় ১৯৫৩ সালে। তবে তার প্রথম বই ‘দ্য ওয়েডিং অব জেইন এন্ড আদার স্টোরিজ’ প্রকাশিত হয় ১৯৬৮ সালে। তার বহুল পঠিত ও বহুল আলোচিত উপন্যাস ‘সিজন অফ মাইগ্রেশন টু দ্য নর্থ’ প্রকাশিত হয় ১৯৬৯ সালে যা প্রকাশিত হবার পরপরই অনূদিত হয় ৩০টিরও বেশি ভাষায়। মূলত এই উপন্যাসের মাধ্যমেই তিনি আরোহণ করেন খ্যাতির স্বর্ণশিখরে। ২০০১ সালে ‘আরব লিটারারি সোসাইটি’ এই উপন্যাসকে আখ্যায়িত করে ‘বিশ শতকের সর্বাধিক গুরুত্বপূর্ণ উপন্যাস’ হিসেবে। শুধু তাই নয়, ২০০২ সালে ‘নরওয়েজিয়ান বুকস্ ক্লাব’ কর্তৃক প্রকাশিত ‘বিশ শতকের ১০০টি সেরা উপন্যাস’ এর তালিকাতেও স্থান করে নেয় তায়েব সালেহ’র ‘সিজন অফ মাইগ্রেশন টু দ্য নর্থ’। তার ছোটগল্প ‘দ্য ওয়েডিং অব জেইন’ অবলম্বনে নির্মিত চলচ্চিত্র ১৯৭৬ সালে লাভ করে ‘কান ফিল্ম ফেস্টিভাল অ্যাওয়ার্ড’। তায়েব সালেহ’র উল্লেখযোগ্য কয়েকটি ছোটগল্প হল: দোমা ওয়াদ হামাদ, দাও আল বাইয়াত, সিপ্রিয়েট ম্যান এবং বন্দরশাহ। তায়েব সালেহ’র মুত্যু ২০০৯ সালের ১৮ ফেব্রুয়ারি লন্ডনে। Ayyildiz, Esat (২০১৮-১০-০৫)। "Et-Tayyib Sâlih'in "Mevsimu'l-Hicre İle'ş-Şemâl" Adlı Romanının Tahlili"। Ankara Üniversitesi Dil ve Tarih-Coğrafya Fakültesi Dergisi। 58 (1): 662। আইএসএসএন 2459-0150। ডিওআই:10.33171/dtcfjournal.2018.58.1.31। ২০২১-১১-১০ তারিখে মূল থেকে আর্কাইভ করা। সংগ্রহের তারিখ ২০২০-০৭-২৭।  শিবনারায়ণ রায় সম্পাদিত আফ্রিকার সাহিত্য সংগ্রহ; কাগজ প্রকাশন, ঢাকা; ফেব্রুয়ারি, ২০০২; পৃষ্ঠা- ৩২৪ "Sudan novelist Tayeb Salih dies"। London: BBC News Online। ১৮ ফেব্রুয়ারি ২০০৯। সংগ্রহের তারিখ ২০০৯-০২-১৮।  "Tayeb Salih"। Arab World Books।  Wachtel, E.। "Writers & Company archives: Tayeb Salih"। CBC Books। সংগ্রহের তারিখ 14/10/2012।  এখানে তারিখের মান পরীক্ষা করুন: |সংগ্রহের-তারিখ= (সাহায্য) Tayeb Salih (Alain Mourgue) (ফরাসি) http://collegerelations.vassar.edu/2001/677/[স্থায়ীভাবে অকার্যকর সংযোগ] http://maduba.free.fr/mawsim.htm -"Lire Saison de la migration vers le Nord de Tayeb Sâlih", by Salah NATIJ, in Website: Maduba/Invitation à l'adab
কেন্দ্রীয় পর্যবেক্ষণ ব্যবস্থা

কেন্দ্রীয় পর্যবেক্ষণ ব্যবস্থা বা সংক্ষেপে সি·এম·এস (ইংরেজি: Central Monitoring System, CMS) জনসাধারণের উপর গোপনে নজরদারী চালানো ও তথ্য সংগ্রহ করার জন্য একটি প্রোগ্রাম। এটি ভারতের কেন্দ্রীয় সরকারের অধীনস্থ সেন্টার ফর ডেভলোপমেন্ট অফ টেলিম্যাটিক্স (ইংরেজি: C-DOT) দ্বারা স্থাপিত এবং টেলিকম এনফোর্সমেন্ট রিসোর্স এন্ড মনিটারিং (ইংরেজি: TERM) দ্বারা পরিচালিত হয়। "Annual Report 2011-12" (পিডিএফ)। Department of Telecommunications (DoT)। সংগ্রহের তারিখ ২০১৩-০৭-১৪।  "Annual Report 2012-13" (পিডিএফ)। Department of Telecommunications (DoT)। সংগ্রহের তারিখ ২০১৩-০৭-১৪।
দ্য মিল্লি গেজেট

মিল্লি গেজেট (সংক্ষেপে এম.জি) হল ভারতের একটি পাক্ষিক ইংরেজি সংবাদপত্র যা নিজেকে ভারতীয় মুসলিমদের অগ্রণী ইংরেজি সংবাদপত্র হিসাবে পরিচয় দেয়। এটি সাধারণত মুসলিমদের সঙ্গে সম্পর্কিত বিশ্বের খবর, বিশেষত ভারতীয় মুসলিমদের বিষয়ে খবর প্রদান করে। মিল্লি গেজেটে ২০০০ সালে জানুয়ারীতে চালু করা হয়েছিল এবং তার ইন্টারনেট সংস্করণ ২০০৮ সালে চালু করা হয়। নিলোফার সোহরাওয়ার্দীর 'স্পিকিং আউট' কলাম এবং ইউসুফ এর কার্টুন এম.জির জন্য বিষেশ সংযুক্তি। দ্যা গার্ডিয়ান, মিল্লি গেজেটের বর্ণনা করতে গিয়ে লিখেছে যে, "একটি সংবাদপত্র যা ভারতের ১৪০ মিলিয়ন মুসলিমদের মধ্যে ব্যাপিত।" এবং "ভারতীয় মুসলমানদের জন্য একটি প্রভাবশালী সংবাদপত্র"। এটি প্রথম সারির মিডিয়া থেকে ব্রাত্য থাকার সত্তেও একটি বিকল্প মিডিয়া হিসেবে গণ্য করা হয় ও প্রায়ই প্রথম সারির সংবাদপত্র দ্বারা উদ্ধৃত হয় যেমন দ্য হিন্দু, রেডিফ, দি ইন্ডিয়ান এক্সপ্রেস, ইত্যাদি। এটির ১-১৫ জানুয়ারি ২০১০ সংস্করণের মধ্য দিয়ে মিল্লি গেজেট তার প্রকাশনার ১০ বছর সম্পন্ন করেছে এবং এখনও একই অবস্থান থেকে প্রকাশনা অব্যাহত রেখেছে। সন্ত্রাস মানবাধিকার গুজরাত জম্মু ও কাশ্মীর বিশ্লেষণ বিশেষ প্রতিবেদন বিষয় বইয়ের পর্যালোচনা আন্তর্জাতিক খবর প্রস্তুতকারকদের কমিউনিটি সংবাদ ইসলামী পার্সপেকটিভস প্রতিবাদ এবং মতামত আব্দুস সাত্তার গজালি আসগার আলি ইঞ্জিনিয়ার বলরাজ পুরি কারামাতুল্লাহ কে. ঘোরি কালিম খাজা নিলোফার সোহরাওয়ার্দী রাম পুনিয়ানি সৈয়দ সাহাবুদ্দিন ড. যাফারুল ইসলাম খান MilliGazette.com Indian Muslim media of 2008 TwoCircles.net, 02-11-2009, Retrieved 10-06-2010 Bangladeshi writer goes into hiding The Guardian, 27-11-2007, Retrieved 10-06-2010 Leading Indians campaign for exiled writer The Guardian, 11-02-2008, Retrieved 10-06-2010 Bring back Jagannath Azad’s Pakistan anthem ওয়েব্যাক মেশিনে আর্কাইভকৃত ৬ নভেম্বর ২০১২ তারিখে The Hindu, 22-09-2009, Retrieved 10-06-2010 New tensions on the political scene ওয়েব্যাক মেশিনে আর্কাইভকৃত ৬ নভেম্বর ২০১২ তারিখে The Hindu, 06-03-2006, Retrieved 10-06-2010 The many myths of Jhandewalan ওয়েব্যাক মেশিনে আর্কাইভকৃত ৬ নভেম্বর ২০১২ তারিখে The Hindu, 21-02-2006, Retrieved 10-06-2010 Punjab: Sikhs rebuild mosque destroyed during 1947 Rediff.com, 05-06-2010, Retrieved 10-06-2010 Time for reservations in minority institutions Rediff.com, 20-12-2005, Retrieved 10-06-2010 Time for reservations in minority institutions ওয়েব্যাক মেশিনে আর্কাইভকৃত ৮ মার্চ ২০১২ তারিখে Rediff.com, 09-06-2003, Retrieved 10-06-2010 Meanwhile, the politicians are rushing in Indian Express, 16-07-2006, Retrieved 10-06-2010 Milli Gazette: Ten years of a community newspaper TwoCircles.net, 03-02-2010, Retrieved 10-06-2010 মে ২০১০ এর দ্বিতীয় একপক্ষ মুদ্রণ সংস্করণ। প্রকাশকঃ মিল্লি গেজেট প্রাতিষ্ঠানিক ওয়েবসাইট মিল্লি গেজেটে ই-পেপার ভারতের খবরেরকাগজগুলির গুগল ডিরেক্টরি তালিকা
জর্জ লেকফ

জর্জ লেকফ (ইংরেজি ভাষায় George P. Lakoff) (জন্ম ১৯৪২) একজন মার্কিন ভাষাবিজ্ঞানী। তিনি ইউনিভার্সিটি অফ ক্যালিফোর্নিয়া অ্যাট বার্ক্‌লি-র সংজ্ঞানাত্মক ভাষাবিজ্ঞানের অধ্যাপক। এখানে তিনি ১৯৭২ সাল থেকে শিক্ষকতা করে আসছেন। তার কিছু গবেষণা প্রথাগত ভাষাবিজ্ঞানের আওতায় পড়লেও (যেমন কোন ভাষিক উপাদান কী পরিবেশে ব্যাকরণগতভাবে যুক্তিযুক্ত পরিগণিত হয়, তার গবেষণা) তিনি মানুষের চিন্তায়, তার রাজনৈতিক আচরণে ও আরও ব্যাপক অর্থে গোটা সমাজেই রূপক-এর (metaphor) কেন্দ্রীয় ভূমিকা সম্পর্কে তার বিভিন্ন তত্ত্বের জন্য বিখ্যাত। গাণিতিক দৃষ্টিকোণ থেকে লেখা "embodied mind" ধারণাটির প্রবর্তন তাকে বিশেষ খ্যাতি এনে দিয়েছে। সাম্প্রতিক বছরগুলোতে তিনি তার গবেষণার ফলাফল রাজনৈতিক ক্ষেত্রে প্রয়োগ করেছেন এবং রকরিজ ইন্সটিটিউট নামের একটি প্রগতিবাদী সংগঠন বা থিংক ট্যাংক (think tank) প্রতিষ্ঠা করেছেন।
টেস্ট ক্রিকেট অভিষেকে ৫ উইকেট লাভকারী বাংলাদেশী ক্রিকেটারদের তালিকা

যখন একজন বোলার কোন একটি ইনিংসে পাঁচ বা ততোধিক ব্যাটসম্যানকে আউট করতে সক্ষম হন, তখন ক্রিকেটের পরিভাষায় তা পাঁচ-উইকেট অর্জন নামে পরিচিত পায়। পাঁচ-উইকেট অর্জনকে ফাইভ-ফর বা ফিফার নামেও ডাকা হয়ে থাকে। টেস্ট ক্রিকেট খেলায় এটি একটি অন্যতম সম্পর্কযুক্ত বিষয় কিন্তু অসাধারণ অর্জন হিসেবে বিবেচনা করা হয়ে থাকে। ২৩ নভেম্বর, ২০১৮ তারিখ পর্যন্ত টেস্ট ক্রিকেট অভিষেকে বিশ্বের ১৫৩জন ক্রিকেটার পাঁচ-উইকেট অর্জন করতে পেরেছেন। তন্মধ্যে টেস্ট ক্রিকেট অভিষেকে ৫ উইকেট লাভকারী বাংলাদেশী ক্রিকেটারের সংখ্যা আটজন। বাংলাদেশী বোলারদের মধ্যে সর্বশেষ এ অর্জনের দাবীদার হচ্ছেন নাঈম হাসান। Buckle, Greg (এপ্রিল ৩০, ২০০৭)। "Pigeon's almost perfect sendoff"। Canberra Times। ১৫ আগস্ট ২০০৮ তারিখে মূল থেকে আর্কাইভ করা। সংগ্রহের তারিখ অক্টোবর ৩০, ২০০৯। McGrath didn't get the five-for that he had hoped for...  "Swinging it for the Auld Enemy – An interview with Ryan Sidebottom"। The Scotsman। আগস্ট ১৭, ২০০৮। সংগ্রহের তারিখ অক্টোবর ৩০, ২০০৯। ... I'd rather take fifers (five wickets) for England ...  Pervez, M. A. (২০০১)। A Dictionary of Cricket। Orient Blackswan। পৃষ্ঠা 31। আইএসবিএন 978-81-7370-184-9।  "Bowling records: Test matches"। ESPN Cricinfo। ৫ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ২৩, ২০১৩।  "Bowling records: Test matches (Bangladesh)"। ESPN Cricinfo। সংগ্রহের তারিখ ডিসেম্বর ১১, ২০১২।  "Only Test: Bangladesh v India at Dhaka, Nov 10–13, 2000"। Cricinfo। সংগ্রহের তারিখ ডিসেম্বর ১৯, ২০১১।  "1st Test: Zimbabwe v Bangladesh at Bulawayo, Apr 19–22, 2001"। Cricinfo। সংগ্রহের তারিখ ডিসেম্বর ১৯, ২০১১।  "1st Test: West Indies v Bangladesh at Kingstown, Jul 9–13, 2009"। Cricinfo। সংগ্রহের তারিখ ডিসেম্বর ১৯, ২০১১।  "1st Test: Bangladesh v West Indies at Chittagong, Oct 21–25, 2011"। Cricinfo। সংগ্রহের তারিখ ডিসেম্বর ১৯, ২০১১।  "1st Test: Bangladesh v West Indies at Dhaka, Nov 13–17, 2012"। Cricinfo। সংগ্রহের তারিখ ডিসেম্বর ১১, ২০১২।  "1st Test: West Indies v Bangladesh at Kingstown, Sep 5-9, 2014"। Cricinfo। সংগ্রহের তারিখ ৭ সেপ্টেম্বর ২০১৪।  "England tour of Bangladesh, 1st Test: Bangladesh v England at Chittagong, Oct 20-24, 2016"। Cricinfo। সংগ্রহের তারিখ ২০১৬-১১-০২।  "1st Test, West Indies tour of Bangladesh at Chittagong, Nov 22-26 2018"। Cricinfo। সংগ্রহের তারিখ ২২ নভেম্বর ২০১৮।  ক্রিকেট প্রবেশদ্বার টেস্ট ক্রিকেট টেস্ট ক্রিকেট মাঠের তালিকা টেস্ট ক্রিকেট রেকর্ডের তালিকা টেস্ট ক্রিকেটে হ্যাট্রিকের তালিকা টেস্ট ক্রিকেটে ত্রি-শতকের তালিকা টেস্ট ক্রিকেট আম্পায়ারদের তালিকা টেস্ট ক্রিকেট অভিষেকে সেঞ্চুরির তালিকা
সৈয়দ মনজুরুল ইসলাম

সৈয়দ মনজুরুল ইসলাম (জন্ম: ১৮ জানুয়ারি ১৯৫১) বাংলাদেশের একজন কথাসাহিত্যিক ও সাহিত্যসমালোচক। ১৯৯৬ খ্রিষ্টাব্দে তাকে বাংলা একাডেমি পুরস্কার প্রদান করা হয়। মাইকেল মধুসূদন দত্ত, কাজী নজরুল ইসলাম, শামসুর রাহমানেরর উপর তার উল্লেখযোগ্য গবেষণা কর্ম রয়েছে। তিনি সিলেট শহরে জন্মগ্রহণ করেন। তার পিতার নাম সৈয়দ আমীরুল ইসলাম এবং মাতা রাবেয়া খাতুন। তিনি সিলেট সরকারি পাইলট উচ্চ বিদ্যালয় থেকে ১৯৬৬ খ্রিষ্টাব্দে মাধ্যমিক পাশ করেন। উচ্চ মাধ্যমিক পাস করেন সিলেট এমসি কলেজ থেকে ১৯৬৮ খ্রিষ্টাব্দে। ঢাকা বিশ্ববিদ্যালয় থেকে স্নাতক ও স্নাতকোত্তর করেন ১৯৭১ ও ১৯৭২ সালে। ১৯৮১ খ্রিষ্টাব্দে কানাডার কুইন্স বিশ্ববিদ্যালয় থেকে ইয়েটস-এর কবিতায় ইমানুয়েল সুইডেনবার্গের দর্শনের প্রভাব বিষয়ে পিএইচডি করেন। পেশাগত জীবনে সৈয়দ মনজুরুল ইসলাম ঢাকা বিশ্ববিদ্যালয়ের ইংরেজি বিভাগে অধ্যাপনা করেছেন। ঢাকা বিশ্ববিদ্যালয় থেকে অবসরের পর তিনি ইউনিভার্সিটি অফ লিবারেল আর্টস বাংলাদেশে যোগ দিয়েছেন। তার কয়েকটি গ্রন্থের নাম হলো : স্বনিরবাচিত শ্রেষ্ঠ গল্প (১৯৯৪), থাকা না থাকার গল্প (১৯৯৫), কাচ ভাঙ্গা রাতের গল্প (১৯৯৮), অন্ধকার ও আলো দেখার গল্প (২০০১), প্রেম ও প্রার্থনার গল্প (২০০৫)। সুখদুঃখের গল্প, বেলা অবেলার গল্প আধখানা মানুষ্য (২০০৬) দিনরাত্রিগুলি, আজগুবি রাত, তিন পর্বের জীবন যোগাযোগের গভীর সমস্যা নিয়ে কয়েকজন একা একা লোক, ব্রাত্য রাইসু সহযোগে কানাগলির মানুষেরা নন্দনতত্ত্ব (১৯৮৬), কতিপয় প্রবন্ধ (১৯৯২)। অলস দিনের হাওয়া, মোহাম্মদ কিবরিয়া, সুবীর চৌধুরীর সহযোগে রবীন্দ্রানাথের জ্যামিতি ও অন্যান্য শিল্পপ্রসঙ্গ বাংলা একাডেমি সাহিত্য পুরস্কার (১৯৯৬) একুশে পদক (২০১৮) ইত্যাদি। সৈয়দ মোহাম্মদ শাহেদ ও অন্যান্য সম্পাদিত; বাংলা একাডেমি লেখক অভিধান; বাংলা একাডেমি, ঢাকা; সেপ্টেম্বর, ২০০৮; পৃষ্ঠা- ৪৩০ "একুশে পদক বিজয়ীদের তালিকা (২০১০–১৯)"। উইকিপিডিয়া। ২০২২-০১-২৭।  উইকিমিডিয়া কমন্সে সৈয়দ মনজুরুল ইসলাম সংক্রান্ত মিডিয়া রয়েছে।
ডগ ব্রেসওয়েল

ডগলাস অ্যান্ড্রু জন ব্রেসওয়েল (ইংরেজি: Douglas Bracewell; জন্ম: ২৮ সেপ্টেম্বর, ১৯৯০) টোরাঙ্গা এলাকায় জন্মগ্রহণকারী বিশিষ্ট নিউজিল্যান্ডীয় আন্তর্জাতিক ক্রিকেটার। বর্তমানে তিনি নিউজিল্যান্ড জাতীয় ক্রিকেট দলের প্রতিনিধিত্ব করছেন। টেস্ট ক্রিকেট, একদিনের আন্তর্জাতিক ও টুয়েন্টি২০ আন্তর্জাতিক খেলে থাকেন তিনি। ডানহাতি ব্যাটসম্যান ও ডানহাতি মিডিয়াম পেস বোলিং করেন। এছাড়াও, ঘরোয়া ক্রিকেটে সেন্ট্রাল ডিস্ট্রিক্টস দলে খেলছেন ডগ ব্রেসওয়েল। সাবেক নিউজিল্যান্ডীয় টেস্ট ক্রিকেটার ব্রেন্ডন ব্রেসওয়েল তার বাবা। এছাড়াও, বিখ্যাত নিউজিল্যান্ডীয় ক্রিকেটার জন ব্রেসওয়েল সম্পর্কে তার কাকা। ২০০৮ সালে নিউজিল্যান্ড অনূর্ধ্ব-১৯ ক্রিকেট দলের সদস্যরূপে ইংল্যান্ড সফর করেন। এ সফরে টেস্ট ক্রিকেট ও একদিনের আন্তর্জাতিক ক্রিকেটের উভয় স্তরে খেলেন তিনি। ১৭ নভেম্বর, ২০০৮ তারিখে অকল্যান্ড দলের বিপক্ষে সেন্ট্রাল ডিস্ট্রিক্টসের হয়ে প্রথম-শ্রেণীর ক্রিকেটে অভিষেক ঘটে তার। কিন্তু প্রথম ইনিংসে শূন্য রান পান ও ৪১ রানে এক উইকেট দখল করেন। এর একমাস পর তিনি লিস্ট এ ক্রিকেটে একই দলের বিপক্ষে অভিষিক্ত হন। খেলায় উদ্বোধনী ব্যাটসম্যান হিসেবে তিনি অর্ধ-শতকসহ ৩৩ রানে ২ উইকেট নেন। নভেম্বর, ২০১১ সালে জিম্বাবুয়ের বিপক্ষে টেস্ট অভিষেক ঘটে ব্রেসওয়েলের। টেস্টের দ্বিতীয় ইনিংসে ৮৫ রানে ৫ উইকেট লাভ করেন তিনি। এরফলে ৭ম নিউজিল্যান্ডীয় হিসেবে টেস্ট অভিষেকে পাঁচ উইকেট লাভের বিরল সম্মাননা লাভ করেন। এটি ছিল জিম্বাবুয়ের বিপক্ষে অভিষেকে পাঁচ উইকেট লাভের ৫ম ঘটনা। হোবার্টের বেলেরিভ ওভালে অনুষ্ঠিত নিজস্ব তৃতীয় টেস্টে অসি ব্যাটিং স্তম্ভ ভেঙ্গে দেন ও নিজস্ব সেরা ৪০ রানে ৬ উইকেট দখল করেন। এ সাফল্য ছিল প্রায় ৫ বছরের মধ্যে যে-কোন নিউজিল্যান্ডীয়ের প্রথম। নাথান লায়নকে আউট করে দলকে ৭ রানের বিজয় এনে দেন। এছাড়াও এ বিজয় ছিল অস্ট্রেলিয়ায় ২৬ বছরের মধ্য নিউজিল্যান্ডের প্রথম জয়। Bracewells named in U-19 squad, Cricinfo, Retrieved 17 January 2009 Player Oracle DAJ Bracewell, CricketArchive, Retrieved 17 January 2009 Central Districts v Auckland, State Championship 2008/09, CricketArchive, Retrieved 17 January 2009 Auckland v Central Districts, State Shield 2008/09, CricketArchive, Retrieved 17 January 2009 "Only Test: Zimbabwe v New Zealand at Bulawayo, Nov 1-5, 2011"। espncricinfo। সংগ্রহের তারিখ ২০১১-১২-১৩।  New Zealand outlast Brendan Taylor to win thriller ESPNCricinfo. Retrieved 13 December 2011 Black Caps bask in the glory of rare victory Stuff.co.nz. Retrieved 13 December 2011 জন ব্রেসওয়েল নিউজিল্যান্ড জাতীয় ক্রিকেট দল আন্তর্জাতিক ক্রিকেটে অংশগ্রহণকারী পরিবারের তালিকা টেস্ট ক্রিকেট অভিষেকে ৫ উইকেট লাভকারী নিউজিল্যান্ডীয় ক্রিকেটারদের তালিকা ইএসপিএনক্রিকইনফোতে ডগ ব্রেসওয়েল (ইংরেজি) ক্রিকেটআর্কাইভে ডগ ব্রেসওয়েল (সদস্যতা প্রয়োজনীয়) (ইংরেজি)
র্মা-রিন-ছেন-ম্ছোগ

র্মা-রিন-ছেন-ম্ছোগ (তিব্বতি: རྨ་རིན་ཆེན་མཆོག, ওয়াইলি: rma rin chen mchog) অষ্টম শতাব্দীর একজন তিব্বতী বৌদ্ধ পণ্ডিত ছিলেন। র্মা-রিন-ছেন-ম্ছোগ বৌদ্ধ পণ্ডিত বিমলমিত্রের শিষ্য ও বৌদ্ধ ধর্ম গুরু পদ্মসম্ভবের পঁচিশজন মুখ্য শিষ্যের মধ্যে একজন ছিলেন। এছাড়াও তিনি সংস্কৃত বৌদ্ধ গ্রন্থগুলিকে তিব্বতী ভাষায় অনুবাদকারী একজন লো-ত্সা-বা ছিলেন। শান্তরক্ষিত দ্বারা আদিষ্ট প্রথম সাত জন বৌদ্ধের মধ্যে তিনি অন্যতম। র্মা-রিন-ছেন-ম্ছোগ বিমলমিত্রের সঙ্গে গুহ্যসমাজ তন্ত্র, মহাযোগ সম্বন্ধীয় র্ত্সা-বার-গ্যুর-স্গ্যু-ফ্রুল-স্দে-ব্র্গ্যাদ এবং আঠারো মহান তন্ত্রপিটকের মূল তন্ত্র গুহ্যগর্ভ তন্ত্র গ্রন্থগুলি রচনা ও অনুবাদ করেন। এছাড়া তিনি লাসা পরিষদে কমলশীলকে বিজয়ী হতে সহায়তা করেন। তিব্বতের শেষ সম্রাট গ্লাং-দার-মার হত্যার পর র্মা-রিন-ছেন-ম্ছোগের জীবন সম্বন্ধে পরিষ্কার ধারণা পাওয়া যায় না। গ্লাং-দার-মার হত্যার ফলস্বরূপ তিব্বতের বৌদ্ধ ধর্ম বিরোধী গোষ্ঠীর হাতে তাঁর মৃত্যু হয় বলে কোন কোন ঐতিহাসিকদের মতবাদ থাকলেও অনেকে মনে করেন তিনি বাকি জীবন খাম অঞ্চলে পালিয়ে গিয়ে মহাযোগ শিক্ষা দান করে কাটিয়ে দেন। Dudjom Rinpoche and Jikdrel Yeshe Dorje (1991). The Nyingma School of Tibetan Buddhism: its Fundamentals and History. Two Volumes. Translated and edited by Gyurme Dorje with Matthew Kapstein. Wisdom Publications, Boston. আইএসবিএন ০-৮৬১৭১-০৮৭-৮ Mandelbaum, Arthur (2007-08)। "Ma Rinchen Chok"। The Treasury of Lives: Biographies of Himalayan Religious Masters। সংগ্রহের তারিখ 2013-08-19।  এখানে তারিখের মান পরীক্ষা করুন: |তারিখ= (সাহায্য) Bradburn, Leslie, ed. 1995. Masters of the Nyingma Lineage. Cazadero: Dharma Publications, 1995, pp. 55–56. Roerich, George, trans. 1996. The Blue Annals. 2nd ed. Delhi: Motilal Banarsidas, p. 167; 191. Tarthang Tulku. 1975. Bringing the Teachings Alive. Cazadero, CA: Dharma Publishing, pp. 79–80. 'Jam mgon kong sprul blo gros mtha' yas. 2007. Gter ston brgya rtsa. In Rin chen gter mdzod chen mo. New Delhi: Shechen, v.1 pp. 393–394.
অস্কার হিজুলোস

এই নিবন্ধের শিরোনামের সাথে মিল আছে এমন নিবন্ধের জন্য অস্কার (দ্ব্যর্থতা নিরসন) দেখুন। অস্কার জেরোমি হিজুলোস (২৪ আগস্ট ১৯৫১ - ১২ অক্টোবর ২০১৩) ছিলেন একজন মার্কিন উপন্যাসিক। তিনি ছিলেন প্রথম হিস্পানিক যিনি উপন্যাসের জন্য পুলিৎজার পুরস্কার পেয়েছিলেন। হিজুলোস নিউইয়র্ক শহরের মর্নিংসাইড হাইটস, ম্যানহাটানে জন্মেছিলেন। তার পিতামাতা প্যাস্কুয়েল ও ম্যাগডালেনা (টরেন্স) হিজুলোস ছিলেন কিউবার হলগুইন থেকে অভিবাসী। তার পিতা হোটেলের রাঁধুনি হিসেবে কাজ করতেন। তার প্রথম উপন্যাস ‘আওয়ার হাউজ ইন দ্য লাস্ট ওয়ার্ল্ড’ ১৯৮৩ সালে প্রকাশিত হয়। দ্বিতীয় উপন্যাস ‘দ্য ম্যাম্বো কিংস প্লে সংস অব লাভ’ এর জন্য ১৯৯০ সালে পুলিতজার পুরস্কার পায়।১৯৯২ সালে হলিউডে উপন্যাসটি অবলম্বনে একটি চলচ্চিত্র নির্মিত হয়।আর্মান্ড আসান্তে এবং অ্যান্টোনিও বান্দেরাস অনবদ্য অভিনয়ের সাথে চলচ্চিত্রটি বেশ প্রশংসিত হয়েছিল। ‘দ্য ম্যাম্বো কিংস প্লে সংস অব লাভ’ এর মতো তার অন্যান্য উপন্যাসেও অভিবাসীদের অভিজ্ঞতাকে তুলে ধরা হয়েছে। Brennan, Elizabeth A.; Clarage, Elizabeth C., Who's who of Pulitzer Prize winners, Greenwood Publishing Group, 1999. Cf. p.245 Lori Marie Carlson: writer's website Candelaria, Cordelia; Garcia, Peter J.; Aldama, Arturo J., Encyclopedia of Latino popular culture, Greenwood Publishing Group, 2004. Cf. pp.343-345 Cf. Hijuelos, Oscar, Thoughts Without Cigarettes: A Memoir (2011) N.B. His father, Pascual, was originally from a farm near Jiguaní, Cuba. Cf. Hijuelos (2011) "Oscar Hijuelos, Cuban-American Writer Who Won Pulitzer, Dies at 62"। NY Times। সংগ্রহের তারিখ ১৩ অক্টোবর ২০১৩।  BBC News: Cuban-American writer Oscar Hijuelos dies at 62 (accessed 14 October 2013) ইন্টারনেট মুভি ডেটাবেজে অস্কার হিজুলোস (ইংরেজি) Oscar Hijuelos Papers at the Rare Book & Manuscript Library at Columbia University Oscar Hijuelos's page at HarperCollins Biography of Oscar Hijuelos from Thomson Gale 1990 Real Audio interview with Oscar Hijuelos at Wired for Books.org by Don Swaim "Author Oscar Hijuelos Tackles His Toughest Subject: Himself" ওয়েব্যাক মেশিনে আর্কাইভকৃত ২১ জানুয়ারি ২০১৪ তারিখে, Ray Suarez interview with Oscar Hijuelos, PBS NewsHour, Friday, June 24, 2011. Author page at New York Journal of Books with link to book review
লুডোলফ কাম্পহাউজেন

গট্টফ্রীড লুডোলফ কাম্পহাউজেন (ইংরেজি: Gottfried Ludolf Camphausen) (১০ জানুয়ারি, ১৮০৩ - ৩ ডিসেম্বর, ১৮৯০) প্রুশীয় রাষ্ট্রীয় কর্মী, রাইন অঞ্চলের উদারপন্থী বুর্জোয়াদের একজন নেতা। ১৮৪৮ সালের ২৯ মার্চ থেকে ২০ জুন পর্যন্ত প্রুশীয়ার বুর্জোয়া-উদারপন্থী সরকারের নেতৃত্ব করেন। জুলাই ১৮৪৮ সালে তিনি ফ্রাংকফুর্ট পার্লামেন্টে প্রতিনিধিত্বশীল প্রুশিয়ান হিসেবে যোগদান করেন। সেই পদে তিনি এপ্রিল, ১৮৪৯ পর্যন্ত থাকেন। রাজনৈতিক কার্যালয়ের কার্যক্রম সম্পর্কে মোহমুক্তি ঘটলে একজন জ্ঞানী এবং বিষণ্ণ মানুষ হিসেবে অবশেষে তিনি পদত্যাগ করেন এবং কোলনে পুনরায় ব্যাংকিং ব্যবসায় ফিরে যান । লেনিন, কী করতে হবে; প্রগতি প্রকাশন, মস্কো; পৃষ্ঠা-১৫১ G. L. M. Strauss, Men Who Have Made the New German Empire, Vol. II, London: Tinsley Brothers, 1875, pp. 289–290. Flugblätter und andere Druckerzeugnisse aus den Jahren 1848/49[স্থায়ীভাবে অকার্যকর সংযোগ] von und über Camphausen in der Flugschriften-Sammlung der Universitätsbibliothek Frankfurt am Main (Scans mit bibliographischen Kommentaren) H. C. Vogel: Todes-Anzeige. Astronomische Nachrichten, Bd. 126 (1891), S. 343 (Nachruf auf G. L. Camphausen aus astronomischer Perspektive)